open-index/open-wikipedia-markdown huggingface dataset:
Explorer 3

**Explorer 3** – sudužusio Explorer 2 pakaitalas. Tyrė kosminę radiaciją ir mikrometeoritų smūgius į aparato korpusą. Tuo metu gan plačiai buvo įsivyravusi versija, kad dėl didžiulės radiacijos ir gausybės mažų meteoritų skraidančių orbitoje kosminiai skrydžiai pasmerkti baigtis tik avarijomis. *Explorer* programa aptiko ir vieną ir kita, įmontuotas *Explorer 3* Geigerio skaitiklis netgi perdegė, bet noro skristi tai nenumalšino. Vėliau dėl to paleistas Explorer 4, kuris detaliau ir su sudėtingesniais instrumentais tyrė kosminę radiaciją.

## Misija

Savo misija ir konstrukcija Explorer 3 buvo panašus į Explorer 1. Šis kosminis palydovas buvo paleistas iš *Cape Canevaral* oro pajėgų bazės Floridoje (dabar Kenedžio kosminių skrydžių centras) 1956 metų kovo 26 d. Šis įrenginys buvo paleistas Jupiter-C nešančiosios raketos.

## Konstrukcija

Explorer 3 buvo paleistas tarptautiniais geofiziniais metais (TGM). JAV armija paleido palydovą ekscentriška orbita, kurios perigėjus – 186 km, o apogėjus – 2799 km. Jo svoris buvo 14,1 kg, kurių 8,4 kg sudarė instrumentai. Aparatas sukosi 750 apsisukimų per minutę aplink savo ašį greičiu. Šio erdvėlaivio tikslai buvo tęsti Explorer 1 misiją. Erdvėlaivyje buvo įtaisytas Geigerio-Miulerio skaitiklis ir mikrometeoritų detektorius.

Explorer 3 buvo stabilizuotas nuo sukimosi ir turėjo juostų įrašymo įrenginį, skirtą kiekvienos orbitos radiacijos matavimo rezultatų registravimui. Duomenys buvo siunčiami 60 mW siųstuvu, kuris dirbo 108,03 MHz dažniu ir 10 mW siųstuvu, kuris dirbo 108,00 MHz dažniu.
Palydovas buvo nudažytas baltais ir tamsiai žaliais dryžiais, kad suteiktų pasyvią temperatūros kontrolę.

Elektros energiją tiekė Ni-Ca cheminės baterijos, kurios sudarė apie 40 % svorio. Galingesniam siųstuvui jų užtektų 31 dienai, o silpnesniam – 105 dienai.
Netrukus po paleidimo buvo aptikta, kad palydovas vartaliojasi 7 sekundžių periodu. 1958 metų gegužės 27 d. palydovas nukrypo nuo orbitos. Tai buvo 93-ia diena nuo paleidimo.

## Atradimai

Explorer palydovų atrastas Van Aleno radiacijos žiedas buvo vienas didžiausių TGM atradimų.

## Šaltiniai
Tarpvyriausybinė klimato kaitos komisija

**Tarpvyriausybinė klimato kaitos komisija** (**IPCC**, Intergovernmental Panel on Climate Change) – mokslinė institucija, kurios tikslas yra įvertinti žmogaus sukeltos klimato kaitos riziką. Komisiją 1988 m. įsteigė Pasaulinė meteorologijos organizacija (WMO) ir Jungtinių Tautų Aplinkos apsaugos programa (UNEP).

IPCC neatlieka tyrimų ir nestebi klimato bei susijusių reiškinių. Pagrindinė institucijos veikla apima specialiųjų ataskaitų, susijusių su Jungtinių Tautų bendrosios klimato kaitos konvencijos įgyvendinimu, leidimą. Komisijos ataskaitų duomenys plačiai naudojami daugelyje klimato diskusijų, ir laikomi autoritetingais šaltiniais.

2007 m. IPCC kartu su buvusiu JAV viceprezidentu Al Gore buvo skirta Nobelio taikos premija.

## Nuorodos
* IPCC svetainė
* «UN scientist backs '350' target for CO2 reduction», *AFP*, 25. august 2009
Povilas Lukšys

**Povilas Lukšys:**
* Povilas Lukšys (1886) – Lietuvos savanoris, pirmasis nepriklausomos Lietuvos žuvęs karys;
* Povilas Lukšys (1979) – futbolo žaidėjas.
Bank d'Argeno nacionalinis parkas

**Bank d’Argeno nacionalinis parkas** () – nacionalinis parkas Mauritanijos vakarinėje pakrantėje tarp Nuakšoto ir Nuadibu. Nacionalinis parkas įkurtas 1978 m. Jo teritorija yra 12000 km².
Šis parkas yra pagrindinė perėjimo vieta migruojantiems paukščiams. Čia gausu įvairių paukščių rūšių, tarp jų sutinkami flamingai, pelikanai, žuvėdros, plačiasnapiai bėgikai. Dauguma perėjimo vietų yra smėlėtose pakrantėse, tarp jų ir Tidros, Niroumi, Nairo ir Kijji salose. Aplink esančiame vandenyje yra gausu žuvų. Tai turtingiausias žuvimi Vakarų Afrikos regionas.

1989 m. Bank d’Argeno nacionalinis parkas buvo įtrauktas į UNESCO Pasaulio paveldo sąrašą, norint išsaugoti unikalią gamtą, atskrendančius žiemoti vandens paukščius ir išlaikyti žuvų įvairovę.

## Taip pat skaitykite
* Diavlingo nacionalinis parkas

## Nuorodos
* Bank d’Arguin Nacionalinis parkas UNESCO saugomas objektas
* Mauritanija – Arguin
Viršuliškiai

:: *Apie Vilniaus miesto dalį žr. [[Viršuliškės]]*.

**Viršuliškiai** – kaimas Širvintų rajono savivaldybėje, 3 km į rytus nuo Musninkų miestelio ir 3 km į vakarus nuo Bartkuškio. Seniūnaitijos centras. Prateka Musės upė.

## Gyventojai

## Šaltiniai
Šešių dienų karas

**Šešių dienų karas** (, ) arba **Trečiasis arabų–Izraelio karas** – karas Artimuosiuose Rytuose, vykęs 1967 m. birželio 5–10 d. Jame dalyvavo Izraelis, Egiptas, Sirija ir Jordanija. Šis karas buvo trumpiausias Izraelio istorijoje. Karo metu Izraelis okupavo Sinajaus pusiasalį, Golano aukštumas, Gazos ruožą, Vakarų krantą ir Rytų Jeruzalę.

Izraelio kariuomenės pajėgos visiškai pranoko visų arabiškų šalių kariuomenių jėgas. Stipriais tankų ir aviacijos smūgiais Izraelis visiškai sutriuškino Egipto, Jordanijos ir Sirijos kariuomenes. Taip buvo sutriuškinta Egipto aviacija. Į orą nepakilo nė vienas Egipto lėktuvas. Visa Egipto aviacija buvo sunaikinta aerodromuose. Viską lėmė labai geras Izraelio kariuomenės pasirengimas karui, be to Izraelį rėmė JAV.

## Šaltiniai
Regos nervo diskas

**Regos nervo diskas** – vieta, kur tinklainės ganglinių ląstelių aksonai išeina iš akies. Dažniausiai regos nervo diskui priskiriami regos nervo paviršinis nervinių skaidulų sluoksnis ir prelaminarinė zona, bet kartais – ir visa intraokulinė dalis. Regos nervo diskas yra 3-4 mm nutolęs nuo geltonosios dėmės į nasialinę pusę. Jo skersmuo yra apie 1,5 mm.

## Išnašos
Neoarchėjus

**Neoarchėjus** – geologinė era, dalis archėjaus. Ji apima laikotarpį trukusį prieš 2,8 ir 2,5 mlrd. metų. Periodas nustatytas chronometriškai ir uolienų pjūviuose neišskiriamas. Šioje eroje atsirado pirmoji fotosintezė dėl kurios vėliau įvyko deguonies katastrofa.
Signumanistika

Signumanistika ( 'ženklas' + *manus* 'ranka') – rankovių, krūtinės ir nugaros skiriamųjų ženklų antsiuvų kolekcionavimas.

Signumanistika atsiskyrė nuo *uniformologijos* (uniformų kolekcionavimo). Kita panaši kolekcionavimo sritis - *filobutonistika* (sagų kolekcionavimas).

Terminą sukūrė rusų kolekcionierius Genadijus Plotkinas (*Геннадий Львович Плоткин*), turintis didelę antsiuvų kolekciją. Terminas gana plačiai vartojamas rusų kalboje.

## Nuorodos
* Сигнуманистика. Коллекция нашивок и шевронов (Signumanistika. Antsiuvų ir ševronų kokekcija)
* Сигнуманистика Пограничных войск различных стран мира  (Pasaulio šalių pasienio kariuomenių signumanistika)
Egzonumija

**Egzonumija** (; ) – egzotinė numizmatika, numizmatinių objektų, nesančių oficialiais pinigais, kolekcionavimas bei tyrimas. Egzonumijos objektai yra monetų pavidalo atminimo ženklai ir suvenyrai, gaminami mugių, parodų ir panašių jubiliejinių ir tradicinių renginių atidarymo proga, transporto, alaus barų, lošimo namų, telefono ir kitokie žetonai bei panašūs ženklai.

Kai kas praplečia egzonumijos sritį ir į ją įtraukia nemonetas, kurios buvo ar yra legalaus mokėjimo priemonė (čekius, kredito korteles ir pan.). Tačiau šie objektai gali būti priskiriami notafilijai ar skripofilijai.

## Termino kilmė
*Egzonumija* kilo iš  'už, už ribų' +  'moneta'. Žodžius *exonumia* ir *exonumist* 1960 m. birželį sukūrė *Russel Rulau*, žinomas šios srities autoritetas. Terminas buvo įtrauktas į Websterio žodyną 1965 m.

D. Britanijoje vietoj egzonumijos dažnai vartojamas terminas *paranumismatica*.

## Nuorodos
* Coin People. Exonumia (Tokens, Medals, etc) Forums
Dha

**Dha** – vienašmenis kalavijas silpnai lenkta geležte, su ašmenimis išlenktame krašte, ilga rankena ir mažyte garda. Dha konstrukcija artimas japonų katanai. Nuo šaškos skiriasi tuo, kad neturi buoželės, rankena žymiai ilgesnė.

Geležtės galo forma būna labai įvairi – smaigalys gali būti paslinktas į priekį, link nugarėlės ir kitoks, smaigalio gali visai nebūti. Geležtė dažnai su įrašais (pvz., gamintojo žyme), gali būti puošta ornamentais.

Dha efesas paprastas – garda labai maža, neturi jokių lankelių ar pintinėlių, buoželės. Efesas dažnai būna labai ilgas – gali sudaryti trečdalį viso dha ilgio. Nors rankena ilga, bet dha paprastai yra vienrankis kalavijas (bet būna ir dvirankių dha). Garda maža, panaši į katanų tsubą. Rankena gali būti tiek paprasto medžio, tiek puošni sidabro ar dramblio kaulo.

Dha būdinga Mianmarui, Tailandui ir gretimiems kraštams. Tailando kalavijai *krabi* irgi yra dha variantas.

Tailande šis kalavijas vadinamas *darb* ar *daarb* (ดาบ), tibetiečių – mianmariečių kalbomis jis gali būti vadinamas *dao* (kaip ir kiniškasis dao).

## Nuorodos
* Greaves I.A., Bowditch M.I., Winston M. I. The Swords of Continental Southeast Asia 
* Thai Darb swords with embossed parts 
* John’s Dha / Darb
* Index of Swords  (Nuorodų lapas į detalius dha aprašus su nuotraukomis)
Galionas

Žodis **galionas** reiškia:

* galionas – spalvota ar kitokia puošni juostelė drabužiams ir pan. puošti;
* galionas, kitaip galeonas – burlaivio tipas;
* Galionas – miestas Ohajo valstijoje (JAV).
Grand Theft Auto: Advance

**Grand Theft Auto Advance** – GTA serijos žaidimas, kuris skirtas tik Game Boy Advance konsolėms.

## Siužetas

Grand Theft Auto Advance veiksmas vyksta Liberty City mieste, 1999 m. po Grand Theft Auto: Liberty City Stories įvykių. Kolumbietis Mike su savo draugu Vinnie planuoja išskristi iš Liberty City į Kolumbiją ir ten pradėti naują gyvenimą, bet išskristi jiems trukdo skolos su donu Leone Salvatore. Norėdamas grąžinti skolas Mike dirba donui Salvatore. Po įvykdytų darbų pas Salvatore Maikui paskambina Vinnie ir pasako, kad laikas išvykti į Kolumbiją, bet tada automobilis, kuriame sėdėjo Vinnie sprogsta ir jis miršta. Tada Mike lieka Liberty City ieškoti žudiko ir nori jam atkeršyti už draugo žmogžudystę. Ieškodamas žudiko Mike susitinka daug įtakingų asmenų, kurie jam duoda pelningų užduočių ir informacijos apie žudiką.

## Dirbtinis intelektas

Grand Theft Auto Advance pasižymi puikiu veikėjų dirbtiniu intelektu, nes jeigu užpuolate kokį nors gangsterį, jis pasikviečia savo draugų, jie atvažiuoja ginti draugą nuo jūsų ir prasideda susišaudymas. Gindamiesi nuo jūsų kulkų, gangsteriai slepiasi už uždangų. Jeigu gangsteriui baigėsi šoviniai, jis bėga nuo jūsų, bet geriau jo nesivyti, nes gangsteris gali jūs atvesti pas savus ir tada kiti gangsteriai gali jūs nužudyti.

## Garso takelis

Grand Theft Auto Advance yra 3 radijo stotys: Playback FM, Flashback FM, LCTR (Liberty City Talk Radio).

## Nuorodos

* http://www.rockstargames.com/grandtheftauto/gba/ – oficialus žaidimo tinklalapis 
* http://www.grandtheftauto.lt  – Grand Theft Auto Lietuvoje (LT)
Gaston Billotte

**Gaston-Henri-Gustave Billotte** (1875–1940 m. gegužės 21 d.) – Prancūzijos generolas.

1896 m. baigęs karo mokyklą Sen-Kyre tapo jūrų pėstininku.

1918 m. vadovavo brigadai, 1919–1920 m. – Prancūzijos karinei misijai Lenkijoje. 1921 m. vadovavo brigadai Tunise. 1921–1924 m. vadovavo antrajai Sirijos divizijai. 1927–1929 m. vadovavo dešimtajai divizijai. 1929–1930 m. vadovavo trečiajai kolonijinei divizijai. 1930–1932 m. – Prancūzijos pajėgų Indokinijoje vyriausiasis vadas. 1933–1939 m. priklausė Vyriausiajai karo tarybai. 1936–1938 m. – Kolonijų gynybos konsultacinio komiteto pirmininkas. 1937–1939 m. – Paryžiaus karinis gubernatorius. 1939 m. ėmė vadovauti pirmajai armijų grupei. 1940 m. gegužės 19 d., grįždamas iš pasitarimo su Veiganu Ipre, pateko į autoavariją. Po poros dienų mirė.

## Šaltiniai

* Biography of General Gaston-Henri-Gustave Billotte
Abraitis

**Abraitis** − lietuviška vyriškos giminės pavardė.

Šios pavardės moteriškosios giminės formos yra: **Abraitienė** (ištekėjusi moteris) ir **Abraitytė** (mergautinė pavardė).

Šią pavardę turi šie garsesni asmenys:
;Abraitis
* Blažiejus Abraitis (1899–1975) – gydytojas histologas;
* Liudvikas Abraitis (1938–1989) – energetikas, informatikas;
* Rimgaudas Abraitis (g. 1934 m.) – inžinierius energetikas, profesorius;
* Romualdas Jonas Abraitis (1937–2020) – gydytojas;
* Vaidotas Blažiejus Abraitis (1942–2015) – inžinierius radioelektronikas, habilituotas daktaras, profesorius, politikas.

;Abraitytė
* Laimutė Marija Abraitytė (g. 1933 m.) – Lietuvos pedagogė, politinė veikėja.

Pavardė paplitusi daugiausia Suvalkijoje (Vilkaviškis, Marijampolė, Barzdai, Keturvalakiai) ir Kaune. Kilusi iš krikšto vardo *Abrys, Abrõmas* < Abraomas.

## Šaltiniai
Šaška

**Šaška** (; adyg. *шъэшхо* 'ilgas peilis') – kertamas duriamasis silpnai lenktas vienašmenis kalavijas, kurio efesas neturi gardos, o buoželė užlenkta į priekį. Makštys paprastai medinės, aptrauktos oda.

## Šaškos ir kardo palyginimas
* Kardo geležtė vidutiniškai ar labai lenkta, o šaškos – silpnai lenkta. Abiejų geležtės ašmenis turi išlenktajame krašte.
* Kardo efesas turi gardą iš skersinio ar skersinio ir dažnai lankelio (kartais – dar sudėtingesnę), o šaška gardos neturi.
* Kardų makštys žiedus pakabinimui visada turi įlenktajame krašte, o šaškos makštys – prie išlenktojo krašto (vienas ar du žiedai).
* Kardas į makštį kišamas ašmenimis žemyn, šaška – ašmenimis į viršų.
* Kardas paprastai nešiojamas ant juosmens diržo, o šaška – ant perpetės.
* Kardas, įkištas į makštį, į makšties žiotis remiasi skersiniu, o kaukaziškos šaškos rankena gana giliai įlenda į makštį (rankena pasislepia praktiškai visa, kyšo tik buoželė).

Skirtingų Kaukazo tautų šaškos skiriasi tik geležčių, rankenų ir makščių puošyba.

Armijos šaškos kartais turėdavo nedidelį skersinį, pereinantį į lankelį.

## Šaškų naudojimas
Kaukaze paplitęs drabužis buvo veltininė burka. Šaška turėjo efektyviai prakirsti tokius „minkštuosius šarvus“. Šaškos buvo pritaikytos kirsti, ypač iš viršaus, todėl jos labai tiko raiteliams.

Kertant šaška reikėjo taikyti geležtės apatine dalimi, kuo arčiau rankenos (todėl rankenos neturėjo gardos, kuri būtų trukdžiusi), o paskui patraukti geležtę į save (tam rankena turėjo priekin užlenktą buoželę). Pirmas veiksmas mažino šaškos sieką, o pjaunantis patraukimas netiko jojant į priekį.

## Nuorodos
* Грек A (2007) Идеальная шашка. Как выбирать 
* Грек A (2007) Шашки – к бою! Как рубить
Vidauja

**Vidauja** – upė Lietuvoje, Jurbarko rajone; Mituvos dešinysis intakas. Prasideda prie Vidaujos kaimo, 14 km į šiaurę nuo Raudonės. Teka visad į vakarus, tačiau netoli žiočių pasuka į pietus ir įteka į Mituvą (26 km nuo jos žiočių).

Intakai:
* Kairysis: Trumpė (7,7 km);
* Dešinieji: Vidaujokas (1,7 km), Vidaujaitė (12,9 km), Nerys (9,1 km), Mėlinis (2,3 km).

Upės vidutinis nuolydis – 112 cm/km. Didelę dalį baseino (~44 %) užima miškai. 15 km nuo Vidaujos žiočių sudarytas 13 ha Pavidaujo tvenkinys.

Didesnės gyvenvietės prie Vidaujos: Paalsys I, Pavidaujys I, Vilniškiai, Telviakai.

Upėvardis kilęs nuo žodžio *vidus* („vidurinė dalis“).

## Šaltiniai
Jonas Radavičius

**Jonas Radavičius** (1837 m. – 1897 m. gruodžio 26 d.) – prelatas, kovotojas už lietuvybę carizmo priespaudos metais.

## Biografija
Gimė Kaltinėnų parapijoje, Milių viensėdyje, netoli Varsėdžių, katalikiškoje, pasiturinčių bajorų šeimoje. Mokėsi Kėdainiuose. Baigęs Šiaulių gimnaziją įstojo į Varnių kunigų seminariją, studijavo Peterburgo dvasinėje akademijoje, kurią baigus jam suteiktas teologijos magistro laipsnis.

1864 m. įšventintas į kunigus. 1864–1869 m. paskirtas Panevėžio gimnazijos kapeleonu. 1869–1885 m. klebonavo Smilgiuose. 1880 m. paskirtas Peterburgo dvasinės kolegijos asesoriumi, 1883 m. – kapitulos kanauninku, 1885 m. – prelatu ir Joniškio klebonu. Palaidotas Kaltinėnų kapinėse.

Prelatas J. Radavičius rėmė lietuvybę, surinko ir po savo mirties muziejui paliko gausią herbarijų ir mineralų kolekciją. Klebonaudamas Smilgiuose prisidėjo prie šios vietovės kraštovaizdžio gerinimo: jo rūpesčiu suremontuota bažnyčia, sutvarkytos kapinaitės, palaikė žemaitišką kultūrą.

## Šaltiniai
Adomas Dambrauskas-Jakštas, Juozas Tumas-Vaižgantas. Užgesę žiburiai / Biografijų ir nekrologų rinkinys. – Kaunas, 1930. – 260–266 psl.
Boleslovas Radavičius

**Boleslovas Radavičius** (1863 m. – 1929 m. Kražiuose) – Kražių bažnyčios gynėjas, herbo „Rudnica" Lietuvos bajoras.

## Biografija
Tėvai – bajorai Modestas-Telesforas ir Salomėja Dargevičiūtė Radavičiai. 1890 m. Boleslovas vedė Rozaliją Glazauskaitę ir iki Pirmojo pasaulinio karo nuomotame Bragoviškio dvare augino 5 vaikus: dukras Aleksandrą ir Antaniną, sūnus – dvynius Vladislovą ir Bronislovą, Petrą.

## Nuopelnai
Palikęs savo šeimą, Kražių skerdynių metu drauge su kitais katalikais gynė bažnyčią nuo kazokų. Skerdynių metu netekęs vienos akies, buvo suimtas ir išplaktas.

## Šaltiniai
* Mulevičius Leonas, Strazdūnaitė Rita. Kražių skerdynės. Vilnius, 1993. p. 105.
* Radavičių dokumentų archyvas. Stasės Žukauskienės (Boleslovo Radavičiaus anūkės) raštiškas liudijimas.
* Edvardas Dirmeikis. Kražių skerdynėms-115 metų./Bičiulis. 2008-11-19 Nr. 89 (7557). p. 2.
* Edvardas Dirmeikis. Kražių skerdynėms-115 metų./Lietuvos aidas. 2008-12-06 Nr. 271 (10 661). p. 6.
Vandens bokštas

**Vandens bokštas** – bokštas, kurio viršuje yra vandens talpykla. Dar yra vadinamas vandens rezervuaru. Dauguma vandens bokštų su gręžiniais buvo pastatyti sovietmečiu. Bokštai buvo statomi 2 tipų: betoniniai ir metaliniai.
Vandens bokštai turi nedidelę apžvalgos aikštelę, kuri yra pasiekiama sraigtiniais laiptais.

## Veikimo sistema

Bokšto viršuje vanduo kaupiamas iš gręžinio, kuris vamzdžiais yra siurbiamas į viršų. Iš bokšto vandens rezervuaro vanduo paleidžiamas kitais vamzdžiais vartotojams. Taip sudaromas vandens slėgis. Bokštų aukštis yra nevienodas, miestuose jie yra iškilę į 36 m aukštį, o kaimuose atitinkamai yra 25, 15 ir 10 m aukščio bokštai.

## Vandens bokštai šiandien

Dauguma vandens bokštų jau yra nebenaudojami. Pastaruoju metu vandens vartotojų įmonės gręžia naujus gręžinius, ir naudojami specialūs siurbliai, vietoj vandens bokštų, kurie anksčiau sudarydavo spaudimą tinkluose.
Ant nebenaudojamų vandens bokštų kartais yra įrengiamos mobiliojo ryšio antenų sistemos.
Karstas

**Karstas** – dėžė su dangčiu, kurioje kape ar laidojimo rūsyje laidojamas mirusiojo kūnas. Karstai naudojami ir atsisveikinti su mirusiuoju, kremuoti.

Karsto forma dažnai specifinė, priklauso nuo krašto tradicijų. Išorė medinė, gali būti lakuota, ornamentuota ar kitaip puošta. Iš vidaus dažnai išmušta audeklu, paprastai baltu.
Karstas (reikšmės)

Žodis **karstas** reiškia:

* karstas – dėžė, kurioje laidojami žmogaus palaikai;
* karstas – reiškinys, kai dėl tirpstančių uolienų po žeme susidaro tuštumos;
* *[[Krasas (Slovėnija)|Karstas]]*, kitaip *Krasas* – regionas Slovėnijoje, garsėjantis karstiniais reiškiniais.
* Karstas () – miestas Vokietijoje
* 22868 Karst – asteroidas
Juodinimas

**Juodinimas** – plieno ar ketaus paviršiaus apdorojimas, padengiant jį 1–10 μ geležies oksido (Fe3O4 ir kt.) sluoksniu. Nuo sluoksnio storio priklauso paviršiaus spalva – storėjant plėvelei spalva keičiasi (geltona, ruda, vyšininė, violetinė, mėlyna, pilka).

Juodinimo būdai:
* šarminis – juodinama šarminiame tirpale su oksidatoriumi 135–150 °C temperatūroje.
* rūgštinis – chemiškai ar elektriškai juodinama rūgštiniame tirpale
* terminis – plienas oksiduojamas aukštoje temperatūroje:
** perkaitintų vandens garų atmosferoje (200–480 °C)
** amoniako ir etanolio mišinyje (520–880 °C)
** druskų lydale (400–600 °C)
** ore, prieš tai metalo paviršių padengus specialiu laku (310–450 °C)

Susidarantis oksidų sluoksnis būna smulkiakristalis, mikroporingas. Jo apsauginės savybės pagerinamos ir blizgesys padidinamas paviršių ištepant mineraline alyva ar augaliniu aliejumi.

Dabar juodinimas dažniausiai naudojamas kaip dekoratyvinė apdaila, anksčiau – dažniau apsaugai nuo korozijos. Dažnai juodinamas šaulių ginklų paviršius, tam kad nerūdytų ir blizgėdamas nedemaskuotų.
Assassin's Creed

**Assassin's Creed** – istorinis trečiojo asmens perspektyvos *[[Stealth žaidimas|stealth]]* ir veiksmo–nuotykių kompiuterinis žaidimas, kurį sukūrė „Ubisoft“ padalinys „Ubisoft Montreal“, o išplatino „Ubisoft“. 

Pasaulinė premjera įvyko 2007 m. lapkritį PlayStation 3 ir Xbox 360 konsolėms. AK versija Šiaurės Amerikoje pasirodė 2008 m. balandžio mėn., Europoje – 2008 m. kovo 28 d.

Žaidime veiksmas vyksta Trečiojo kryžiaus žygio laikais Šventojoje žemėje, tai būtų apie 1191 m. Siužetas plėtojasi apie sektą, žinomą kaip Slaptoji Hašašinų brolija (). Ši sekta kartu su Tamplieriais varžosi dėl artefakto, žinomo kaip Edeno dalis (), kurį panaudojant, galima kontroliuoti mintis. Žaidėjas valdo šių dienų veikėją vardu *Desmond Miles*, kuris pasinaudojęs *Animus* mašina, sugeba matyti bei valdyti genetinius jo protėvių atsiminimus, šiuo atveju, asasinų sektos nario *Altaïr ibn-La'Ahad*. Trumpiau tariant, žaidėjas sugeba keliauti laiku.

Žaidimas sulaukė nemažai teigiamų atsiliepimų, pelnė keletą apdovanojimų 2006 m. E3 parodoje. 2009 m. buvo išleista antroji serijos dalis – „Assassin's Creed II“. Vėliau pasirodė dar du antrosios dalies tęsiniai, „Assassin's Creed: Brotherhood“ (2010 m.) ir „Assassin's Creed: Revelations“ (2011 m.)

## Nuorodos
* „Assassin's Creed“ oficiali svetainė
* „Assassin's Creed“ svetainėje Internet Movie Database
DAG Rīga

**DAG Rīga** – buvęs Latvijos futbolo klubas, vienas stipriausių Latvijos TSR klubų. Tai vienintelis Latvijos futbolo klubas, kuriam neturėjo įtakos II pasaulinis karas ir sovietų okupacija – jis žaidė ir tarpukario, ir sovietų, ir nepriklausomybės atgavimo laikais. 1995 m. klubas prijungtas prie Olimpija Liepaja komandos.

## Istorija

## Pasiekimai

* Latvijos TSR čempionas (1970, 1971, 1973, 1974, 1975, 1983 m.)
* Latvijos TSR taurės laimėtojas (1956, 1971, 1987 m.)

* Šaltiniai: RSSSF duomenų bazė.

## Išnašos

## Nuorodos
* RSSSF (Čempionai ir sezonai)
* RSSSf (Taurių laimėtojai)
Artibonitas

**Artibonitas** (, ) – upė Haityje ir Dominikos Respublikoje, ilgiausia Espanjolos salos upė. Išteka iš Centrinės Kordiljeros, teka į vakarus, įteka į Karibų jūros Gonavo įlanką. Upės vanduo naudojamas drėkinimui. Aukštupyje yra Peligrės HE. Laivuojama 160 km nuo žiočių.
Stanislovas Kindziulis

**Stanislovas Kindziulis** (1930 m. rugpjūčio 22 d. Nemakščiuose, Raseinių apskritis – 2008 m. kovo 7 d. Kaune) – Lietuvos gydytojas, sveikatos apsaugos organizatorius, biomedicinos mokslų daktaras.

## Biografija
Gimė provizorių šeimoje, anksti neteko tėvo. 1950 m. baigė Raseinių vidurinę mokyklą ir įstojo į Kauno valstybinio universiteto Medicinos fakultetą, kuris tų pačių metų pabaigoje buvo reorganizuotas į Kauno medicinos institutą. Jį baigė 1956 m. 1961 m. Maskvoje apgynė medicinos mokslų kandidato disertaciją „Sergamumas ir darbininkų medicininis aptarnavimas „Kauno audinių“ fabrike“.

1956–1994 m. Kauno medicinos instituto (1989–1998 m. Kauno medicinos akademija) dėstytojas, 1961–1977 m. Socialinės higienos ir sveikatos apsaugos katedros vedėjas, 1965–1969 m. Gydomojo fakulteto, reorganizavus Gydomąjį fakultetą, 1969–1990 m. Klinikinės medicinos fakulteto dekanas; nuo 1966 m. docentas.

Paskelbė daugiau kaip 80 darbų įvairiais socialinės medicinos ir aukštojo medicinos mokslo klausimais.

## Bibliografija
* Medicinos statistikos pagrindai (su J. Petrauskiene), 1974 m.
* Medicininės darbingumo ekspertizės pagrindai (su kitais), 1975 m.
* Socialinė medicina, vadovėlis (su kitais), 1986 m.

## Šaltiniai
Gedulo ginklas

**Gedulo ginklas** – specialiai pagamintas ginklas, nešiojamas gedulo dėl artimo mirties ar katastrofos metu. Gedulo ginklas neturi ryškių blizgančių dalių. Metalinės dalys (efesas, makšties apkaustai, dažnai ir geležtė) būna juodintos – juodai ar mėlynai oksiduotos, rankena apvyta juoda virvele. Dažnai gedulo ginklai būdavo špagos.

Gedulo ginklais vadindavo ir specialius ceremoninius ginklus (paprastai kalavijus ar kardus; ), kurios nešiodavo tik laidotuvių metu. Tokie ginklai dažnai nebūdavo visiškai gedulo spalvų.

## Šaltiniai

## Nuorodos
* Fisher S. Arms & Armor Custom English Loop – hilt Smallsword
* Sword; Revolutionary War Era, Mourning, Braided Grip, Tapered Blade, 35 inch
Rīgas FK

**Rygos RFK** – buvęs Latvijos futbolo klubas iš Rygos.

## Istorija

Tai vienas stipriausių Latvijos klubų XX a. tarpukariu. Futbolo komanda buvo suburta 1923 m.

1929 m. jis nugalėjo lietuvių LFLS Kaunas komandą net 8:1. 

Užėjus sovietams klubas iširo.

## Pasiekimai

* Šaltiniai: RSSSF duomenų bazė.

## Sezonai

|}

## Išnašos

## Nuorodos
* RSSSF (Čempionai ir sezonai)
* RSSSf (Taurių laimėtojai)
Centrinė Kordiljera

**Centrinė Kordiljera** () reiškia šias kalnų grandines:
* Centrinė Kordiljera (Kolumbija);
* Centrinė Kordiljera (Bolivija);
* Centrinė Kordiljera (Ispanija);
* Centrinė Kordiljera (Kosta Rika);
* Centrinė Kordiljera (Puerto Rikas);
* Centrinė Kordiljera (Espanjola);
* Centrinė Kordiljera (Filipinai).
FK ASK Rīga

**ASK Rīga** – buvęs Latvijos futbolo klubas iš Rygos. Atstovavo kariuomenei.

## Istorija

## Pasiekimai

* Latvijos TSR čempionas (1950, 1952, 1960, 1961, 1962, 1963, 1964, 1965 m.)
* Latvijos TSR taurės laimėtojas (1950, 1951, 1952, 1959, 1960, 1966 m.)

* Šaltiniai: RSSSF duomenų bazė.

## Lietuviai
* Fiodoras Finkelis
* A. Miliauskas, 1969

## Išnašos

## Nuorodos
*  foot.dk archyvas 
*  foot.dk archyvas 
* RSSSF (Čempionai ir sezonai)
* RSSSf (Taurių laimėtojai)
FK Ķeizarmežs

**Futbola klubs „Ķeizarmežs“** arba kitaip **Rygos „Kaiserwald“** – buvęs Latvijos futbolo klubas, gyvavęs Rygoje. Pirmasis šalies čempionas (1922 m.). 

Dauguma žaidėjų buvo vokiečių kilmės (dėl to ir pavadinimas vokiškas).

## Istorija
Įkurtas 1909 m. Žaidė 1912 m. olimpiadoje.

Paskelbus Latvijos nepriklausomybę, žaidė aukščiausioje šalies lygoje.

1921 m. pirmenybėse buvo pirmoje vietoje, bet dėl ankstyvos žiemos pirmenybės liko nebaigtos.

1922 m. tapo čempionais. 1923 m. pavyko apginti čempionų titulą. 1924 m. komanda sužaidė dvi rungtynes ir pasitraukė iš pirmenybių.

1925 m. vėl sugrįžo į aukščiausią lygą, bet galutinėje rikiuotėje liko penktoje vietoje.

Vėlesniais metais (1926 m.) buvo nutrūkusi jo veikla, 1930 m. komanda buvo suburta, bet tais pačiais metais išformuota. 

Keletą metų klubas dar egzistavo, bet nevykdė aktyvios veiklos. 1934 m. likviduotas ir pats klubas.

## Pasiekimai

## Sezonai

|}
* Šaltiniai: RSSSF duomenų bazė.

## Išnašos

## Nuorodos
* RSSSF (Čempionai ir sezonai)
* RSSSf (Taurių laimėtojai)
VB Cēsis

**Cėsių VB** – buvęs Latvijos futbolo klubas iš Cėsių. 

## Istorija

1924 m. tapo Latvijos provincijos čempionu (varžybos, kuriose dalyvaudavo ne sostinės klubai).

## Pasiekimai

* Šaltiniai: RSSSF duomenų bazė.

## Išnašos

## Nuorodos
* RSSSF (Čempionai ir sezonai)
* RSSSf (Taurių laimėtojai)
US Rīga

**Universitātes Sports** arba **US Rīga**, o kitaip **Rygos US** – buvęs tarpukario Latvijos futbolo klubas iš Rygos. 

Atstovavo Rygos universitetui.

## Istorija

## Pasiekimai

* Šaltiniai: RSSSF duomenų bazė.

## Išnašos

## Nuorodos
* RSSSF (Čempionai ir sezonai)
* RSSSf (Taurių laimėtojai)
Arvas

**Arvas** () – upė Prancūzijoje ir Šveicarijoje; Ronos kairysis intakas. Prasideda Grajaus Alpėse, Monblano masyvo šiaurėje, prie Balme perėjos. Teka per Savojos Alpes, Šamoni slėniu. Įteka į Roną Ženevoje. Maitinama ledynų ir sniegynų tirpsmo vandens. Ant Arvo įrengta keletas hidroelektrinių. Didžiausi miestai prie upės: Šamoni, Klusas, Ženeva.
Arzamasas

**Arzamasas** – miestas Rusijoje, Žemutinio Naugardo srityje, apie 100 km į pietus nuo Žemutinio Naugardo, prie Tiošos upės (Okos intakas); rajono centras.

Komunalinių mašinų, spec. automobilių ir jų dalių (Arzamaso mašinų gamykla), lengvosios pramonės, medicinos, aviacinės įrangos, karinės technikos, radijo detalių, gelžbetonio konstrukcijų gamyba, siuvimo, veltinių, maisto pramonė. Pedagoginis institutas, Žemutinio Naugardo technikos universiteto filialas. Dramos, operos, jaunojo žiūrovo teatrai. Planetariumas. Memorialinis Arkadijaus Gaidaro muziejus, istorijos ir meno muziejus. Viešpaties Prisikėlimo soboras (1643 m.), Šv. Elijo cerkvė (1746 m.; dabar kraštotyros muziejus), Prisikėlimo soboras (1814-42 m.).

## Istorija

Arzamasas įkurtas 1578 m. Miesto teisės suteiktos 1719 m. 1802–1862 m. veikė Arzamaso tapybos mokykla.
LSB Rīga

**Rygos LSB** – buvęs Latvijos futbolo klubas iš Rygos, žaidęs šalies pirmenybėse tarpukariu.

## Istorija

1891 m. įkurta Rygos dviratininkų draugija (), kuri 1921 m. reformuota į Latvijos sporto draugiją (). 1922 m. ji Rygoje žaidė prieš LFLS Kaunas komandą ir pralaimėjo 0–1. 1927–1932 m. žaidė . Baigiantis II pasauliniam karui 1944 m. klubas iširo.

## Pasiekimai

* Šaltiniai: RSSSF duomenų bazė.

## Sezonai

|}

## Šaltiniai

## Nuorodos
* RSSSF (Čempionai ir sezonai)
* RSSSf (Taurių laimėtojai)
Rīgas Vilki

**Rygos „Vilki“** – buvęs Latvijos futbolo klubas iš Rygos.

## Istorija
Klubas įkurtas 1927 m.; tuo metu vadintas „Wanderers“.

1934 m. „Wanderer“ komanda pralaimėjo LFLS Kaunas klubui 0:7.

1938 m. pakeistas klubo pavadinimas ir jie tapo „vilkais“. Nuo 1941 m. žinomi kaip **Rīgas Vilki**.

1944 m. po sovietų invazijos komanda buvo išformuota.

## Pasiekimai

* Šaltiniai: RSSSF duomenų bazė.

## Išnašos

## Nuorodos
* RSSSF (Čempionai ir sezonai)
* RSSSf (Taurių laimėtojai)
ABN-Bərdə FK

**Bardos ABN** – Azerbaidžano futbolo klubas iki Bardos.

## Istorija
Klubo ištakos siekia 1992 m. 2010 m. nustojo gyvuoti.

## Emblema

## Pasiekimai

## Sezonai

|}
* Šaltiniai: 

## Išnašos

## Nuorodos
*
Kvotestafas

**Kvotestafas** () – nelanksčios karties tipo viduramžių anglų medinis, kartais – metalu apkaustytais galais. Kartais šiuo pavadinimu vadina kitų tautų kovines kartis (japonų bo, kinų guną, prancūzų batoną).

## Kvotestafo sandara
Kvotestafus darydavo iš įvairios kietos lapuočių medienos, dažniausiai – iš uosio, ąžuolo, lazdyno ar gudobelės. Vienas ar abu galai gali būti apkaustyti ar turėti metalinius spyglius. Ilgis gana įvairus, nuo 1,8 iki 2,7 m. Kartais naudodavo ir labai ilgas kartis – nuo 3,6 iki 5,4 m. Vėliau kvotestafai trumpėjo ir lengvėjo. Viktorijos laikų Anglijoje kartais naudojo 3 m ilgio bambukines kartis.

Kvotestafas gali būti laikomas ginklu, artimu dvirankei kuokai, nors jo masė tolygiai pasiskirsčiusi per visą ilgį (išskyrus kvotestafus apkaustytais galais). Kvotestafu galimi triuškinantys smūgiai, buki baksniai ar ietiški dūriai, jei apkaustai su spygliais. Kvotestafo naudojimas panašus į kautynes daugeliu kitų ilgakočių ginklų, todėl kvotestafus neretai naudojo kaip pradinio apmokymo ginklą prieš pereinant prie alebardų, gleivų ir pan.

## Kvotesatfo naudojimo istorija
Kvotesafus lengva pasidaryti, todėl juos ar panašius naudojo daugelyje šalių. Kartis naudoja daugelyje Azijos kovos menų. Kvotestafas buvo įprastinis ginklas Anglijoje. Apie 1500 m. kvotestafas tapo populiariu kovos mokymo ginklu Londone. Apie 1700 m. kvotestafai asocijavosi su dvikovomis dėl piniginių prizų.

XIX a. antroje pusėje bambukinius bei uosinius kvotestafus vėl ėmė naudoti kaip mokomuosius ginklus (kartu su fechtavimo ir panašiomis apsaugomis) kai kuriose Londono fechtavimo mokyklose. XX a. pradžioje kai kur supaprastinto fechtavimo kvotestafais mokydavo skautus.

## Nuorodos

* British Quarterstaff Association
Lydalas

**Lydalas** (; ) – aukščiau lydymosi temperatūros įkaitinta, išsilydžiusi medžiaga (metalas, druska, šlakas, akmuo, stiklas, plastikas ir pan.).

Druskų ir šlakų lydalai paprastai yra joniniai skysčiai, sudaryti iš metalų katijonų, deguonies, sieros ir įvairių silicio oksidų anijonų.

## Lydalų panaudojimas

### Formavimas panaudojant lydalus
Kai kurios medžiagos formuojamos išlydytos iki lydalo:
* *liejimas* – metalo, plastiko, stiklo lydalas pilamas į formuotuves ir jose sustingsta, įgaudamas reikiamą formą.
* *ekstruzija* – plastiko ar stiklo lydalas išspaudžiamas pro ekstruzinius antgalius ir sustingsta ilgais strypais ar gijomis, kurių skerpsjūvis atitinka antgalio žiočių formą.

### Kitoks lydalų panaudojimas
Parafininis lydalas naudojamas mediniams poliams impregnuoti, kad apsaugoti nuo vandens.

Egzistuoja lydaliniai klijai, kurie ant klijuojamų paviršių užtepami lydalo pavidalo, o paskui sustingsta, sukabindami klijuojamus paviršius.

Vienas iš metalo cinkavimo būdų yra panardinimas į cinko lydalo vonią. Taip pat gali būti dengiama ir kai kuriais kitais metalais.
Sepangas

**Sepangas** () – miestas, esantis pietinėje Selangoro sultonate, Vakarų Malaizijoje, Malaizijoje.

Šalia miesto yra Kvala Lumpūro tarptautinis oro uostas ir Formulės 1 *Sepang International Circuit* trasa, kurioje vyksta Malaizijos Grand Prix lenktynės.

## Nuorodos

* Kvala Lumpūro tarptautinis oro uosto tinklalapis
Avisų dinastija

**Avisų dinastija**, **Avisai** (), arba **Joaninai** (*Joanines*) – Portugalijos karalių dinastija, kuriai valdant 1385-1580 m. Portugalija tapo viena stipriausių valstybių.

## Istorija
Dinastijos pradininkas Avisų ordino didysis magistras Jonas I Gerasis. Per pirmąjį, įsitvirtinimo, etapą (1385-1438), kai Portugaliją valdė Jonas I Gerasis ir Eduardas I Avisas, Avisai apsigynė nuo Kastilijos pretenzijų į Portugalijos sostą. Laimėtas Aljubarotos mūšis leido pasiekti tarptautinį pripažinimą – 1386 m. sudaryta Vindzoro sutartis ir seniausia istorijoje diplomatinė sąjunga su Anglija, po kurios sekė Jono I vedybos su Lankasterio grafaite Filipa.

Per antrąjį, klestėjimo, etapą, kuris truko nuo 1438 m. iki 1557 m., Avisų galia pasiekė apogėjų. Buvo kuriama kolonijinė Portugalijos imperija, Avisai bandė išplėsti dinastijos valdžią visame Pirėnų pusiasalyje. Emanuelio I sūnų Kastilijos ir Aragono karaliai Ferdinandas II Aragonietis ir Izabelė Katalikė buvo pripažinę savo sosto įpėdiniu.

Trečiojo, nuosmukio, etapo (1557–1580 m.) karaliai Sebastijonas Avisas ir Henrikas I Kardinolas buvo bevaikiai. 1580 m. sostas atiteko Ispanijos Habsburgams, kurie Portugaliją valdė iki 1640 m.

## Avisai

* Jonas I Gerasis – 1385-1433 m.
* Eduardas I Avisas – 1433-1438 m.
* Alfonsas V Afrikietis – 1438-1481 m.
* Jonas II Avisas – 1481-1495 m.
* Emanuelis I Avisas – 1495-1521 m.
* Jonas III Avisas – 1521-1557 m.
* Sebastijonas Avisas – 1557-1578 m.
* Henrikas I Kardinolas – 1578–1580 m.

## Šaltiniai
Rido kanalas

**Rido kanalas** (), dar žinomas kaip **Rido vandens kelias**, jungia du miestus: Otavą ir Kingstoną Kanadoje.

Kanalas buvo atidarytas 1832 m. ir naudojamas iki šiol. Į kanalo sistemą įtrauktos didesnės upės, tokios kaip Ridas (*Rideau*) ir Katarakvis (*Cataraqui*), bei keletas ežerų.

2007 m. Rido kanalas buvo įtrauktas į UNESCO Pasaulio paveldo sąrašą kaip geriausiai išsaugotas 202 km ilgio kanalas Šiaurės Amerikoje nuo kanalų kasimo eros pradžios XIX a.

## Nuorodos
* Rido kanalas (anglų k.)
2008 m. Ispanijos Grand Prix

**2008 m. Ispanijos Grand Prix** – ketvirtasis 2008 m. sezono Formulės 1 Grand Prix (GP) vykęs balandžio 25-27 d. Catalunya trasoje netoli Barselonos miesto, Katalonijos regione, Ispanijoje.

Tai buvo 17-asis GP vykęs šioje trasoje.

## Penktadienio treniruotės
### Pirmoji dalis
Pirmose penktadienio treniruotėse greičiausiai ratus apvažiavo Ferrari komandos nariai - pirmas Kimi Raikkonen'as (laikas 1:20.649) ir antras Felipe Massa (1:20.699). Jie gerokai pranoko visus likusius konkurentus. Trečią vietą užėmęs McLaren atstovas Lewis Hamilton'as nuo Kimi atsiliko daugiau nei puse sekundės (1:21.192). 

Treniruotės išsiskyrė F. Massos gausybe klaidų. Bahreino GP lenktynių nugalėtojas pirmojo greitojo rato metu atliko suktuką, kitame rate išslydo viename iš posūkių, o vėliau, jau pasiekęs geriausią savo rezultatą, ir vėl apsisuko.

### Antroji dalis
Antroje penktadienio treniruotėje pirmoje pozicijoje buvo Kimi Raikkonen'as (laikas 1:21.935), labai nedaug pralenkęs Renault atstovus N. Piquet (1:22.019) ir Fernando Alonso (1:22.032). 

Treniruočių viduryje dėl techninio gedimo trasoje sustojo Heikki Kovalaineno „McLaren“. Prieš tai suomis garaže praleido pirmąjį važiavimų pusvalandį laukdamas, kol mechanikai sutvarkys jo pavarų dėžę. Deja, panašu, jog to nepakako, nes vos išvažiavęs į trasą jis buvo priverstas sugrįžti atgal į garažus, o vėliau, išriedėjęs dar kartą, sustojo trasos pakraštyje.

## Šeštadienio treniruotės
„BMW-Sauber“ lenktynininkas Nick Heidfeld'as buvo greičiausias Ispanijos GP šeštadienio treniruotėse.
Geriausias vokiečio rezultatas – 1 min. 21,269 s. Jis 0,196 s pranoko „Red Bull“ pilotą Davidą Coulthardą. Trečias treniruotėse buvo Renault atstovas Fernando Alonso (1:21.599	).

## Kvalifikacija

Ispanijos GP kvalifikaciją laimėjo Ferrari lenktynininkas Kimi Räikkönen, o didžiausią siurprizą pateikė Renault pilotas Fernando Alonso, iškovojęs antrąją starto poziciją. Trečiąją vietą užėmė praėjusio sezono Ispanijos GP laimėtojas Felipe Massa.

## Lenktynės

## Kita
* Ispanijos GP rėmėjai: Telefónica, Santander, Bridgestone, ING, Agip, MSC Cruises
## Išnašos

## Nuorodos
*Ispanijos GP: lenktynės  (www.f-1.lt)
Išimas

**Išimas** (, ) – upė Kazachstane ir Rusijoje; Irtyšiaus kairysis intakas. Prasideda Kazachijos kalvyne, Karagandos srityje. Aukštupyje teka siauru slėniu į vakarus. Žemiau Astanos miesto slėnis išplatėja. Nuo Deržavinsko pasuka į šiaurę. Teka Išimo stepe, kur vaga išplatėja, dar daug meandų, senvagių, pelkių. Įteka į Irtyšių ties Ust Išimo gyvenviete.

Išimas užšąla lapkričio-gegužės laikotarpiui. Pavasarį būdingi smarkūs poplūdžiai. Laivuojamas 270 km nuo žiočių, nuo Petropavlo. Ant upės įrengti Viačeslavo ir Sergejevo hidroelekrinių tvenkiniai.

Prie Išimo įsikūrę miestai: Astana, Deržavinskas, Jesilis, Petropavlas (Kazachija), Išimas (Rusija).

## Šaltiniai
Aimarai

**Aimarai** () – Pietų Amerikos indėnų tauta. Gyvena Bolivijoje, Peru, aplink Titikakos ežerą, bei Čilės šiaurėje. Iš viso apie 2,55 mln. žmonių (1998 m.); Bolivijoje – 1,8 mln., Peru – 0,7 mln. Kalba aimarų kalba (turi senų, dar piktografiniu raštu rašytų paminklų), artima kečujų kalbai. Dauguma tikinčiųjų – katalikai, nedidelė dalis išpažįsta tradicinius tikėjimus. Pagrindiniai tradiciniai verslai: žemdirbystė (bulvės, miežiai, pupos, bolivinės balandos), gyvulininkystė (avys, lamos), žvejyba.

Prieš 2000-3000 m. aimarai Titikakos ežero pakrantėje buvo sukūrę galingą valstybę, su sostine Tihuanake. XV a. buvo nukariauti inkų, XVI a. – ispanų. Aimarai tebėra viena iš nedaugelio indėnų tautų, išsaugojusių kultūros tradicijas ir kalbą.
Wiphala

**Wiphala** – stačiakampė emblema, dažnai naudojama kaip Andų indėnų tautų vėliava. Yra keletas *wiphala* variantų, kurie simbolizuoja Inkų imperiją ir jos žemes (*suyu*).

Inkų imperijos (*Tawantinsuyu*) *wiphala* sudaro septynios vaivorykštės spalvos horizotalios juostos. Tuo tarpu žemių vėliavose būdingas vitražinis įvairių spalvų išdėstymas.

## Spalvų reikšmė

*Wiphala* spalvų reikšmės:
* Raudona: Žemė ir Andų žmogus
* Oranžinė: visuomenė ir kultūra
* Geltona: energija
* Balta: laikas
* Žalia: gamtos gerybės
* Mėlyna: rojus
* Violetinė: valdžia ir savivalda

## Naudojimas

Šiais laikais Anduose wiphala naudojama kaip indėnų kultūros, politinių judėjimų simbolis. 2008 m. gegužę Bolivijoje vykusio referendumo metu, Koljos žemės *wiphala* pripažinta viena iš šalies valstybinių vėliavų.

## Galerija


Image:Banner of the Qulla Suyu.svg|Koljos žemė (*Qulla Suyu*)
Image:Banner of the Kunti Suyu.svg|Končio žemė (*Kunti Suyu*)
Image:Banner of the Anti Suyu (1979).svg|Ančio žemė (*Anti Suyu*)
Image:Banner of the Chinchay Suyu.svg|Činčajaus žemė (*Chinchay Suyu*)


## Taip pat skaitykite
* Vaivorykštinė vėliava
Bagratuniai

: *Šis straipsnis – apie Armėnijos Bagratidus. Apie dinastijos atšaką Gruzijoje žr. straipsnį [[Bagrationai]]



*'Bagratidai**, kitaip vadinami **Bagratuniai*' (, transliteruojant *Bagratownyac‘ Ark‘ayakan Tohm*) – rytų [[Armėnija|Armėnijos]] karalių dinastija, valdžiusi [[886]]–[[1045]] m.

== Raida ==
Giminė žinoma nuo [[I a. pr. m. e.]], iškilo [[VIII a.]]- [[IX a.]] smukus [[Mamikonianų dinastija]]i. IX a. užvaldė didelę Armėnijos dalį ir ėmė vadovauti išsivadavimo iš [[arabai|arabų]] kovai.

[[886]] m. pirmasis šios dinastijos karalius [[Ašotas I]] tapo Armėnijos karaliumi dėl musulmonų palankumo. [[Ašotas II]], [[921]] m. nugalėjęs arabus, buvo jų pripažintas Armėnijos ir [[Gruzija|Gruzijos]] karaliumi. Ašotas III, tituluotas Šachinšachu, [[961]] m. perkėlė valstybės sostinę į [[Ani]], kur suklestėjo Viduramžių armėnų [[menas]] ir [[literatūra]]. Ilgą laiką Bagratidų Armėnija buvo buferine valstybe tarp Arabijos ir Bizantijos. [[1045]] m. [[Bizantija]]i užkariavus Armėniją paskutinis Bagratidų dinastijos valdovas [[Gagikas II]] neteko valdžios.

== Armėnijos Bagratidų valdovai ==






== Kitos atšakos ==
Bagratidų atšakos [[963]]–[[1064]] m. valdė Karšo ir [[972]]–[[1113]] m. Tašir Dzorageto karalystes. Iš Bagratidų šakos kilo Gruzijos ir Imeretijos valdovų dinastija [[Bagrationai]].

== Literatūra ==
* Movses Khorenatsi. *History of the Armenians''. Translation and Commentary of the Literary Sources by R. W. Thomson. Cambridge, Massachusetts: Harvard University Press, 1978 Appendix A. Primary History, pp. 358–359, 362, 365–366.

## Šaltiniai
Chromosfera

**Chromosfera** – Saulės atmosferos sluoksnis tarp fotosferos ir vainiko. Jos vidutinis storis yra maždaug 10 000 km.
Vidinio Saulės (apie 2000 km storio) chromosferos sluoksnio tankis palaipsniui mažėja nuo 10–8 iki 10–10 g/cm³, temperatūra pakyla nuo 5000 iki 7500 K; daugiausiai šis sluoksnis susideda iš neutraliojo vandenilio. Chromosferoje yra flokulai. Flokulas – labai ryški chromosferos sritis, kurios temperatūra aukštesnė nei aplinkinių sričių.

Išorinio Saulės chromosferos sluoksnio temperatūra kyla į maždaug 10 000 km aukštį, o sumažėjus tankiui iki 10–16 g/cm³, pasiekia kelis dešimtis tūkstančių kelvinų. Chromosferos ir vainiko riboje temperatūra pakyla iki 1 mln Kelvinų. Chromosferos spektras yra emisinis linijinis; stipriausios linijos – vandenilio Hα , jonizuoto kalcio H ir K. Pati chromosfera yra matoma visiško Saulės užtemimo metu arba per specialų stebėjimo prietaisą – koronografą. Chromosferas turi dauguma F, G, K, M spektrinės klasės žvaigždžių.
Bagrationų dinastija

**Bagrationai** (, *bagrationi*), arba **Bagrationų dinastija** (ბაგრატიონთა დინასტია) – IX–XVIII a. Gruzijos valdovų dinastija.

## Istorija
Kilusi iš armėnų Bagratidų šakos, VI–VIII a. įsigalėjusios Kartlijoje. Dinastijos pradininkas Ašotas VIII a. pabaigoje įkūrė Tao-Klardžetijos valstybę, turėjusią lemiamą įtaką vienijant Gruziją. Nuo 888 m. jos valdovai titulavosi Gruzijos karaliais.

Bagratas III sukūrė vieningą valstybę. Dovydas IV Bagrationas sumušė seldžiukus ir atkūrė nepriklausomybę. Valdant Jurgiui III ir jo dukteriai Tamarai Gruzija įsigalėjo beveik visoje Užkaukazėje, suklestėjo jos kultūra. XV a. pabaigoje Gruzijai suskilus Bagrationai valdė (su pertraukomis) Kartlijos, Kachetijos ir Imeretijos karalystes. 1801 m. Kartliją – Kachetiją, o 1810 m. ir Imeretiją prijungus prie Rusijos Bagrationai neteko sosto.

Iš šios dinastijos kilęs Petras Bagrationas, daug gruzinų kultūros veikėjų. Dinastija gyvuoja iki šiol. 2008 m. mirus dinastijos lyderiui Jurgiui Bagrationui-Mukhraneliui, princu įpėdiniu tapo Nugzaras Bagrationas-Gruzinskis.

## Dinastinės linijos
Bagrationų giminė valdė labai daug Gruzijos karalysčių ir kunigaikštysčių, todėl yra dalijama į daug linijų.

### Kartlijos bagrationai

### Tao-Klardžetijos bagrationai (813–1008)

### Suvienytos Gruzijos bagrationai (1008-)

### Kartlijos karalystės bagrationai

### Kachetijos karalystės bagrationai

### Imeretijos karalystės bagrationai

## Šaltiniai

## Nuorodos

* Karališkosios Bagrationų dinastijos svetainė 
* ''Genealogy.eu'' – Bagratidų genealogija
Asuano užtvanka

**Asuano užtvanka** () – didžiausia dviejų dambų hidroelektrinė Egipte. Asuano užtvanka yra truputį toliau į pietus nuo miesto.

Užtvankos paskirtis:
* Reguliuoti kasmetinius didelius Nilo potvynius
* Sukurti vandens rezervuarą, kuriame būtų saugomas didelis kiekis vandens, kuris gelbėtų nuo vandens stygiaus didelių sausrų metu.
* Gaminti elektros energiją.

## Užtvankos statyba
Asuano užtvankos statybą pradžioje žadėjo finansuoti D. Britanija ir JAV, bet vėliau savo pažadus atšaukė. Egiptas, ieškodamas statyboms lėšų, nacionalizavo Sueco kanalą. Atsakydami į tai D. Britanija, Prancūzija ir Izraelis 1956 m. užpuolė Egiptą. Sovietų Sąjungai pagrasinus įsijungti į karą Egipto pusėje, JAV pasiūlė D. Britanijai ir Prancūzijai atsitraukti iš Egipto ir nutraukti karo veiksmus. 1958 m. Sovietų Sąjunga finansavo Asuano užtvankos statybą, taip pat tiekė statybinę techniką, elektrinės įrangą, siuntė statybų specialistus. Užtvanką suprojektavo Sovietų Sąjungos užtvankų statybos institutas *Hidroprojekt*.

1960 m. buvo pradėta užtvankos statyba, trukusi 10 metų. 1970 m. Asuano užtvanka buvo pastatyta ir atidaryta tuometinio prezidento Nasero. Vandens saugykla visiškai užsipildė 1976 m. Dabar rezervuaras yra plačiai žinomas kaip Nasero tvenkinys. Užtvanka ir rezervuaras išgelbėjo šalį nuo dviejų didžiulių sausrų bei nuo kelių netikėtų potvynių.Užtvankos dėka Egipto maisto ištekliai pagausėjo 50%.
Piotras Bagrationas

**Piotras Bagrationas** (, , 1765 m. Kizliaras, Dagestanas – 1812 m. rugsėjo 24 d. Sima, Vladimiro sritis) – karinis veikėjas, Rusijos imperijos kariuomenės generolas.

## Biografija
Gruzinų Bagrationų dinastijos kilmės kunigaikštis.

Nuo 1782 m. kovo 4 d. Astrachanės pėstininkų pulko eilinis Kizliare. 1783 m. dalyvavo malšinant sukilimą Čečėnijoje, kuriam vadovavo šeichas Mansuras. 1785 m. unteris, pateko į sukilėlių nelaisvę, caro vyriausybės išpirktas. 1787-1791 m. Rusijos-Turkijos karo dalyvis, praporščikas, 1792 m. Kijevo kavalerijos jėgerių pulko majoras.

1794 m. Kosciuškos sukilimą malšinusios kariuomenės karininkas. 1799 m. generolas majoras, A. Suvorovo žygių į Italiją ir Šveicariją dalyvis, vadovavo armijos avangardui. 1805-1807 m. karų su Prancūzija dalyvis, 1807 m. vasario 7 d. pasižymėjo Ylavos mūšyje, 1807 m. birželio 14 d. – Frydlando mūšyje, kuriuos Rusijos kariuomenė pralaimėjo. Po šių mūšių Napoleonas pasakė, kad Rusijos kariuomenėje yra tik vienas tikras generolas – Bagrationas.

Per 1808-1809 m. Rusijos-Švedijos karą vadovavo divizijai, užėmusiai Alandų salas, 1809 m. infanterijos generolas. Per 1809-1812 m. Rusijos-Turkijos karą vadovavo Moldavijos armijai. Per 1812 m. karą su Prancūzija – Rusijos II Vakarų armijos vadas. Borodino mūšyje 1812 m. rugpjūčio 26 d. mirtinai sužeistas.

Jo vardu 1946 m. Prūsų Ylava pavadinta Bagrationovsku.

## Šaltiniai

|-
Vakaras

**Vakaras** – paros laikotarpis tarp popietės (iki 5, 6) ir vidurnakčio.

Giedrą vasaros vakarą paprastai nukrenta oro temperatūra, nurimsta vėjas, oras tampa gaivus. Vakare galutinai išyla vandens telkinių oras, prasideda naktinis brizas. Šiuo metu suminga dieniniai gyvūnai, o naktiniai – suaktyvėja.

## Reiškiniai
* Saulėlydis – laiko tarpas, kai saulė leidžiasi vakaruose už horizonto ir pasikeičia dangaus spalva.
* Sutemos (prieblanda) – reiškinys, kai po saulės laidos palaipsniui tamsėja.
* Venera (Vakarinė Žvaigždė) – pirmoji žvaigždė, pasirodanti giedrame danguje.

## Mityba
* Vakarienė

## Sąsajos
* Vakarai – viena keturių pasaulio šalių, esanti priešais rytus. Vakarinėje pusėje leidžiasi saulė.

## Mitologija
Vakarą lietuvių mitologijoje simbolizuoja:
* Vakarinė, Aušrinės sesuo (Venera). Gali būti vadinama vadinama Žvorūna.
* Žlėja – vakaro, vakaro sutemų deivė.
* Brėkšta – ankstyvo ryto aušros ir sutemų deivė, globojusi nakties laiką nuo saulės laidos iki patekėjimo.
Basarabai

**Basarabai** () – XIV a.- XVII a. Valakijos valdovų dinastija.

## Istorija
Dinastijos pradininkas Basarabas I 1330 m. nugalėjo Vengrijos karalių Karolį Robertą ir iškovojo Valakijos nepriklausomybę. Valdant Mirčiai Senajam Valakijos teritorija buvo didžiausia, į ją įėjo Dobrudža, dalis Transilvanijos. Bet 1417 m. jam teko pripažinti Turkijos siuzerenitetą. 1436 m. mirus Aleksandrui I Aldeai giminė skilo į dvi dinastijas – Daneščius ir Drakuleščius.

Prieš turkų valdžią kovojo Vladas Čepešas (rašytojo Bramo Stokerio sukurto personažo Drakulos prototipas) ir Mykolas Narsusis, 1600 m. trumpam suvienijęs Valakiją, Moldovą ir Transilvaniją. Valdant Motiejui suklestėjo šalies kultūra. XVII a. viduryje Basarabų giminė išnyko, liko tik jų vardu pavadinta žemė Besarabija.

## Žymiausi Basarabai

## Šaltiniai

## Nuorodos
* Basarabų genealogija
Bernadotai

**Bernadotai** () – Švedijos, iki 1905 m. ir Norvegijos monarchų dinastija, karaliaujanti nuo 1818 m.

## Istorija
Pradininkas Napoleono I maršalas Žanas Batistas Bernadotas, 1810 m. išrinktas Švedijos sosto įpėdiniu ir 1818–1844 m. valdęs kaip karalius Karolis XIV Jonas. Bernadotų laikais šalyje įsitvirtino konstitucinė monarchija ir parlamentinė demokratija. 1975 m. įsigaliojus naujai konstitucijai, Bernadotai neteko politinės įtakos.

## Bernadotai

## Šaltiniai